**KORRALDUS**

Haljala ... november 2025 nr **000**

**Võsu alevikus Reinometsa maaüksuse detailplaneeringu keskkonnamõju strateegilise hindamise algatamata jätmine**

Võsu alevikus Reinometsa maaüksuse detailplaneering algatati Haljala Vallavalitsuse 20.10.2022 korraldusega nr 362. Detailplaneeringu koostamise eesmärk on elamumaa sihtotstarbega kruntide moodustamine, ehitusõiguse määramine, vajalike tehnovõrkude ja -rajatiste võimalike asukohtade määramine krundil ning kitsenduste ja servituutide seadmise vajaduse määramine. Planeeringuala suurus on ca 2,5 hektarit. Planeeringualale juurdepääs on tagatud Kelluka teelt L3 (munitsipaalomandis).

Maa- ja Ruumiameti Geoportaali kaardirakenduste andmetel jääb planeeringuala Lahemaa rahvuspargi piiranguvööndisse, Natura 2000 Lahemaa linnualale (RAH0000089), Natura 2000 Lahemaa loodusalale (RAH0000601) ning osaliselt II kaitsekategooria kaitsealuste liikide põhja-nahkhiire *(Eptesicus nilssonii)*, tiigilendlane *(Myotis dasycneme)* ja veelendlane *(Myotis daubentonii)* leiupaikade alale. Planeeringualal paikneb elektriõhuliin alla 1 kV. Planeeringuala jääb kaitstud põhjaveega alale ning kõrge või väga kõrge radooniriskiga alale.

Vihula Vallavolikogu 13.08.2003 määrusega nr 19 kehtestatud Vihula valla üldplaneeringu kohaselt asub planeeringuala maakasutuse juhtotstarbeta alal ja I klassi väärtusliku maastiku alal. Kuna planeeringuala piirneb ja vahetus läheduses asuvad enamasti elamumaa maakasutuse juhtotstarbega alad, siis on Reinometsa maaüksuse puhul tegemist piirkonda sobiva ja üldplaneeringu kohase detailplaneeringuga.

Kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud olulise keskkonnamõjuga tegevuse nimistusse, mille korral on keskkonnamõju strateegilise hindamise (KSH) läbiviimine kohustuslik. Detailplaneeringuga kavandatav tegevus asub Natura 2000 võrgustiku alal. Detailplaneeringu koostamisel, mis eeldatavalt avaldab Natura 2000 võrgustiku alale mõju, tuleb anda eelhinnang ja kaaluda keskkonnamõju strateegilist hindamist, lähtudes KeHJS § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest.

KSH eelhinnangus kaalutakse KSH vajalikkust KeHJS § 6 lõike 2 punkti 22 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1” § 15 punkti 8 alusel.

KSH vajalikkuse üle otsustamiseks on koostatud KSH eelhinnang, arvestades Keskkonnaministeeriumi poolt koostatud juhendmaterjali „Keskkonnamõju strateegilise hindamise käsiraamat 2017”, Mittetulundusühing Eesti Keskkonnamõju Hindajate Ühingu juhendit „Juhised Natura hindamise läbiviimiseks loodusdirektiivi artikli 6 lõike 3 rakendamisel Eestis“ ning Riin Kutsari koostatud ja Keskkonnaministeeriumi poolt täiendatud juhendit „KSH eelhindamise juhend otsustaja tasandil, sh Natura eelhindamine“. Koostatud KSH eelhinnang on kättesaadav korralduse lisas.

Eelhinnangu kohaselt ei ole KSH läbiviimine detailplaneeringu koostamisel vajalik alljärgnevatel põhjustel:

|  |  |
| --- | --- |
| Teema | Teemakohase peatüki koondjäreldus |
| Aluse kavandatavatele tegevustele lähtudes asukohast, iseloomust ja elluviimise tingimustest või eraldatavatest vahenditest | Ei tuvastatud olulise negatiivse mõju eelduseid ja KSH protsessi algatamise vajadust. |
| Mõju teistele strateegilistele dokumentidele | Ei tuvastatud olulise negatiivse mõju eelduseid ja KSH protsessi algatamise vajadust. |
| Planeerimisdokumendi asjakohasus ja olulisus keskkonnakaalutluste integreerimisel teistesse valdkondadesse | Ei tuvastatud olulise negatiivse mõju eelduseid ja KSH protsessi algatamise vajadust. |
| Planeerimisdokumendi tähtsus EL keskkonnaalaste õigusaktide nõuete ülevõtmisel | Ei tuvastatud olulise negatiivse mõju eelduseid ja KSH protsessi algatamise vajadust |
| Maa ja maakasutus |
| Maastik (sh pinnavormid) | Ei tuvastatud olulise negatiivse mõju eelduseid ja KSH protsessi algatamise vajadust. |
| Maavarade kasutus | Ei tuvastatud olulise negatiivse mõju eelduseid ja KSH protsessi algatamise vajadust. |
| Muld ja pinnas, ressursikasutus (sh energiakasutus), jäägid ja heited ning jäätmeteke |
| Märgalad, jõeäärsed alad, jõesuudmed, rannad ja/või kaldad ning veestik (sh põhjavesi (veeressurss) ja merekeskkond), sh oht keskkonnale |
| Õhk ja kliima (sh oht keskkonnale) |
| Looduslik mitmekesisus (loomastik ja taimestik ning metsad) ja kaitstavad loodusobjektid | Ei tuvastatud olulise negatiivse mõju eelduseid ja KSH protsessi algatamise vajadust.  |
| Elanikkond (sh tiheasustusalad), inimese tervis, heaolu ja vara (sh geograafiline ala ja eeldatavalt mõjutatav elanikkond) ning kultuuripärand ja arheoloogilised väärtused (vastupanuvõime) – mh müra, vibratsioon, valgus, soojus, kiirgus ja lõhn | Ei tuvastatud olulise negatiivse mõju eelduseid ja KSH protsessi algatamise vajadust. |
| Suurõnnetuse, katastroofi ning piiriülesuse aspektid | Ei tuvastatud olulise negatiivse mõju eelduseid ja KSH protsessi algatamise vajadust. |

KSH eelhinnangu käigus jõuti järeldusele, et olulise negatiivse keskkonnamõju avaldumist ei ole strateegilise dokumendi koostamisel ja rakendamisel ette näha. Sellest tulenevalt ei ole kohalikul omavalitsusel vajadust keskkonnamõju strateegilise hindamise protsessi algatada. Keskkonnatingimustega arvestamine on võimalik planeerimisseaduse § 126 lõike 1 punkti 12 kohaselt detailplaneeringu menetluse käigus.

KeHJS § 33 lõike 6 järgi tuleb KSH vajalikkuse üle otsustamisel enne otsuse tegemist küsida seisukohta Keskkonnaametilt ja kõigilt teistelt asutustelt, keda strateegilise planeerimisdokumendi rakendamisega eeldatavalt kaasnev keskkonnamõju tõenäoliselt puudutab. Sellest tulenevalt esitas Haljala Vallavalitsus 29.09.2025 kirjaga nr 7-1/71-23 KSH algatamata jätmise korralduse eelnõu ja KSH eelhinnangu seisukoha võtmiseks Keskkonnaametile, Päästeametile ja Riigimetsa Majandamise Keskusele.

Keskkonnaamet esitas …

Päästeamet esitas …

Riigimetsa Majandamise Keskus esitas …

Haljala Vallavalitsus nõustub KSH eelhinnangus toodud põhjendustega ning leiab, et antud juhul ei ole KSH läbiviimine vajalik. Vastavalt PlanS § 126 lõike 1 punktile 12 on võimalik detailplaneeringu koostamise käigus seada vajalikud keskkonnatingimusi tagavad nõuded.

Detailplaneeringu koostamise algataja, koostamise korraldaja ja kehtestaja on Haljala Vallavalitsus (Tallinna mnt 13, Haljala alevik, Haljala vald, e-post: haljala@haljala.ee). Detailplaneeringu koostaja on Ruumi Grupp OÜ (Mäe tn 24, Tartu linn, e-post: ruumi@ruumi.ee). Keskkonnamõju strateegilise hindamise eelhinnangu koostas Osaühing Alkranel (Riia tn 4, Tartu linn, e-post: info@alkranel.ee).

Tulenevalt eeltoodust ning kohaliku omavalitsuse korralduse seaduse § 6 lõikest 1 ja § 30 lõike 1 punktist 2, planeerimisseaduse § 124 lõikest 6, keskkonnamõju hindamise ja keskkonnajuhtimissüsteemi seaduse § 6 lõike 2 punktist 22, § 33 lõike 2 punktist 4, § 33 lõigetest 3-6, § 35 lõikest 5 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 15 punktist 8 ning võttes arvesse korralduse lisas olevat KSH eelhinnangut:

1. Jätta algatamata Võsu alevikus Reinometsa maaüksuse detailplaneeringu keskkonnamõju strateegiline hindamine.

2. Haljala Vallavalitsusel avaldada teade detailplaneeringu KSH algatamata jätmisest Ametlikes Teadaannetes, ajalehtedes Virumaa Teataja ja Haljala Valla Sõnumid ning Haljala valla veebilehel, ning informeerida PlanS § 127 lõigetes 1 ja 2 nimetatud isikuid ja asutusi (sealhulgas KeHJS § 33 lõikes 6 nimetatud asutusi) detailplaneeringu KSH algatamata jätmisest.

3. Detailplaneeringu KSH algatamata jätmise korraldusega on võimalik tutvuda Haljala Vallavalitsuses (Tallinna mnt 13, Haljala alevik, Haljala vald) ja Võsu teenuskeskuses (Mere tn 6, Võsu alevik, Haljala vald) asutuste lahtiolekuaegadel ning Haljala valla veebilehel <https://www.haljala.ee/detailplaneeringud#2022>.

4. Korraldus jõustub teatavakstegemisest.

(allkirjastatud digitaalselt) (allkirjastatud digitaalselt)

Anti Puusepp Kristi Tomingas

vallavanem vallasekretär